ועדת הכלכלה, כנסת 15, פרוטוקול מספר 187, 2000-09-11 10:30

חברי הוועדה: זאב בוים מוזמנים: אדי בית הזבדי אגף שימור אנרגיה, המשרד לתשתיות לאומיות סימה סלע, עו"ד לשכה משפטית, המשרד לתשתיות לאומיות יהושע קפלן ראש המעבדה לאנרגיה, מכון התקנים אברהם בכר "אלקטרה" אורי הדר "תדירן" חזקיה ישראל התאחדות התעשיינים

קצרנית: נושא:

קצרנית: תקנות מקורות אנרגיה (יעילות אנרגטית וסימון אנרגטי במזגנים), התש"ס-2000.

קצרנית: תקנות מקורות אנרגיה (יעילות אנרגטית וסימון אנרגטי במזגנים), התש"ס-2000.

אברהם פורז: תקנות מקורות אנרגיה (יעילות אנרגטית וסימון אנרגטי במזגנים).

אדי בית הזבדי: אנחנו מדברים כבר מספר שנים על הנושא של סימון אנרגטי ויעול אנרגטי של מכשירי חשמל, בין היתר לפי דרישה של הוועדה הזאת.

אדי בית הזבדי: ההצעה שלנו הובאה לדיון כבר פעמיים, כאשר התבקשנו לעשות כל מיני שינויים, להגדיר כל מיני דברים חדשים.

אדי בית הזבדי: בינתיים את הפעילות שלנו עשינו, לשמחתי הרבה, יחד עם משרדי הממשלה אחרים – עם מכון התקנים וכל מי שצריך, והיום אנחנו מביאים הצעה לתקנה שיש לה שני חלקים: חלק אחד זה תווית מידע, זאת אומרת שהצרכן לפני שהוא הולך לרכוש מכשיר חשמלי – מזגן במקרה זה – ידע איך להשוות בין המכשירים השונים, בין המחירים שלהם.

אברהם פורז: פעם כתבו BTU.

אברהם פורז: מה זה BTU?

יהושע קפלן: יחידות בריטיות.

אברהם פורז: מה זה "בתקופה עד 31 בדצמבר 2000 יהיה 2.4"?

יהושע קפלן: זה היחס בין האנרגיה שאתה משקיע לאנרגיה שאתה מקבל במזגן.

יהושע קפלן: בדרך כלל אתה מקבל יותר מ-100%.

יהושע קפלן: למעשה, היית מצפה לקבל יעילות נמוכה מ-100%, אבל בגלל שהמזגן לוקח את האנרגיה מבחוץ, אתה מקבל כאילו יותר אנרגיה מאשר האנרגיה שאתה משקיע דרך קווי החשמל.

סימה סלע: במילים פשוטות, עבור אותה צריכת אנרגיה אתה מקבל הספק או תפוקה יותר טובים.

סימה סלע: ככל שהמקדם גדול יותר, מבחינתינו זה חסכוני יותר.

אברהם פורז: איפה מקדם היעילות הזה מוגדר?

סימה סלע: הוא מוגדר בתקן.

סימה סלע: רשמנו בהגדרות: "כמשמעותו בתקן 994".

אדי בית הזבדי: ככל שמקדם היעילות גדול יותר, נצילות המזגן גבוהה יותר.

אדי בית הזבדי: עבור אותה צריכת אנרגיה נקבל תפוקה גדולה יותר של חום או קור.

אברהם פורז: וגורמים לזה על ידי שינויים טכנולוגיים?

אדי בית הזבדי: בוודאי.

אברהם פורז: איזו פריצת דרך טכנולוגית יש בתחום המזגנים שאנחנו לא יודעים עליה?

אדי בית הזבדי: אנחנו רואים שהטווח של הנצילות נע בין 1.9 ל3.2.

אברהם פורז: את זה אני מבין, אבל אפשר להציב איזה שהוא רף ולהגיד: תגיעו אליו ויהי מה.

אברהם פורז: מה השתנה השנה הזאת לעומת שנים קודמות?

אברהם פורז: יש לי בבית מזגנים מלפני כמה שנים.

אברהם פורז: אני לא בודק את צריכת האנרגיה.

אברהם פורז: הם עובדים יפה מאוד.

אברהם פורז: האם הם צורכים יותר מקילוואט לשעה?

אדי בית הזבדי: לא, הוא צורך קילוואט לשעה.

אדי בית הזבדי: השאלה היא כמה אנרגיה הוא נותן לך.

אברהם פורז: כשאני משווה את מה שיש לי למזגנים חדשים מפוצלים, אני רואה שזה לא יותר טוב.

אברהם פורז: אם התקנות האלה מתאשרות, אסור לייבא ואסור למכור?

אברהם פורז: אולי אנחנו מטילים פה רף שאי אפשר יהיה לעמוד בו.

אדי בית הזבדי: הרף שאנחנו מציבים זה לא רף שנמצא בשמיים.

אדי בית הזבדי: לא מדובר על מזגנים שלא מייצרים אותם או שלא ייצרו.

אברהם פורז: האם יש היום מזגנים שמיוצרים עם מקדם יעילות של 3.0?

יהושע קפלן: בוודאי.

אברהם פורז: אז למה שלא נגיד שכבר מהיום ייצרו אותם ככה?

יהושע קפלן: יש מעט מאוד כאלה.

אתי בנדלר: השאלה היא מה קורה מיום 1 בינואר 2001.

אתי בנדלר: האם הייבואנים יצטרכו להחזיר מזגנים שיש להם במלאי?

סימה סלע: הגשנו את התקנות בפברואר.

סימה סלע: אין לנו בעיה להאריך את זה לתקופה נוספת על-מנת שהם יוכלו להתארגן.

אברהם בכר: בישראל יש שני חוקים מהמתקדמים בעולם: חובת סימון, ש-10 שנים אנחנו מסמנים את הערך האנרגטי של המזגנים, וזה בזכות משרד האנרגיה, והדבר הנוסף, יש בתקן פיסקה על מינימום COP של 2.4, שזה בעצם הרף שהכניסה ועדת התקינה.

אברהם בכר: מה שמשרד האנרגיה ומשרד התשתיות מנסים כרגע לעשות זה בעצם להעלות את הרף, כאשר להערכתינו הם רוצים להעלות את זה לרמות שיגרמו נזק לתעשייה.

אברהם פורז: מה קורה עם ה-2.6? אתם ערוכים לזה?

אברהם בכר: בארץ יש שני סוגי מזגנים: מזגנים מפוצלים ומזגני חלון.

אברהם בכר: מזגני חלון לא יכולים לעמוד ב-2.6.

אברהם בכר: מזגן חלון מיוצר בעיקר בארצות הברית.

אברהם בכר: שם מייצרים 5 מיליון מזגני חלון.

אברהם פורז: בארץ לא מייצרים מזגני חלון?

אברהם בכר: מייצרים.

אברהם פורז: הרי אנחנו יודעים שהמדחס אף פעם לא יוצר בארץ, תמיד הוא היה מיובא.

אברהם פורז: בסך הכל זה עניין של הרכבה עם קצת פח.

אברהם בכר: לא קצת.

אברהם בכר: אני חושב שהערך הנוסף הוא מעל ל-70%.

אברהם בכר: היום עדיין מייצרים מזגני חלון במדינה.

אברהם בכר: התקנה של 2.6 תוציא את המוצר הזה מסל המוצרים, כיוון שאין היום מזגן חלון שיכול לעמוד בערך של 2.6.

אברהם פורז: מה אתם אומרים על זה?

אדי בית הזבדי: כל הנושא של התקנה הזאת נמצא בדיון הרבה מאוד שנים.

אדי בית הזבדי: אנחנו הבהרנו להם את הדברים האלה.

אדי בית הזבדי: אין לנו בעיה שאת הנושא של מזגני חלון נעביר לשלב הבא, דהיינו 2.4 עכשיו ו2.6 בעוד 4 שנים.

אברהם פורז: מזגן החלון ישאר על 2.4 עד 1 בינואר 2004, וה-2.6 יחול החל מ1 בינואר 2001 רק לגבי מזגנים מפוצלים.

אברהם פורז: זה בסדר מבחינת התעשייה המקומית?

אברהם בכר: לגבי המזגנים המפוצלים זה בסדר, אבל הרף הבא של 2004 הוא בלתי קביל.

אברהם פורז: אנחנו אומרים שמזגני חלון ימשיכו להיות ברמה של 2.4 עד 1 בינואר 2004.

אברהם בכר: המשמעות של מזגני חלון ברמה של 2.4 זה לגמור את המפעל הזה, וזה כאשר זה פתרון המיזוג הכי זול.

אתי בנדלר: אני רואה שבסעיף 1 למכתבו של השר לשעבר כתוב שהתקנות המוצעות הן פרי הסכמה שהושגה בין נציגי יצרנים, מכון התקנים ומשרד התשתיות.

אברהם בכר: זה לא נכון.

אברהם בכר: הפגישה האחרונה שהיתה בין נציגי התעשיינים למשרד התשתיות היתה בנובמבר 1997.

אברהם בכר: לא היתה פגישה אחרי זה.

אברהם בכר: לא הייתי אומר שהיה משא ומתן פורה.

אברהם פורז: האם זה נכון שעד היום המדחסים מיוצרים בחו"ל?

אברהם בכר: נכון.

אברהם פורז: האם מה שקובע את הפעילות זה המדחס?

אברהם בכר: גם המדחס.

אברהם פורז: הקופסא זה עניין עיצובי, לא?

אברהם בכר: בעיקרון אתה צודק, המדחס הוא זה שקובע את היעילות, אבל כמובן גם את הצד התכנוני והטכנולוגי.

אברהם בכר: היפנים משתמשים בטכנולוגיה שונה מהטכנולוגיה שלנו, שלנו אין גישה אליה.

אברהם בכר: אנחנו ניסינו מספר פעמים, אבל אי אפשר להביא את הטכנולוגיה הזאת לארץ.

אברהם בכר: שם מדברים על COP של 3.

אברהם פורז: למה אי אפשר?

אברהם פורז: מדובר על פטנטים?

אברהם בכר: זה גם PATENTED, וזה גם השקעות בסדרי גודל של מיליוני דולרים.

אברהם בכר: הם יצרנים של לפחות 8 מיליון מזגנים.

אברהם בכר: הם מהווים את המסה הקריטית.

אברהם בכר: ישראל מייצרת סך הכל 400 אלף מזגנים, מתוך שוק של 30 מיליון.

אברהם בכר: עדיין אנחנו לא נותני הטון הטכנולוגיים בתעשייה הזאת.

אברהם בכר: אנחנו יצרנים טובים, אנחנו יצרנים יעילים, מעריכים אותנו בעולם, אבל אנחנו לא מובילים.

אברהם בכר: ההובלה בתחום נעשית על ידי האמריקנים ועל ידי היפנים.

אברהם בכר: מה שאנחנו רוצים זה לא לשים את מזגני החלון בתוך התקן.

אברהם פורז: לגמרי?

אברהם בכר: לחלוטין.

אברהם פורז: טוב, נדחה אתכם ל-2004.

אברהם בכר: האמריקנים, שהכניסו את זה לתקן לפני 10 שנים, שמו רף של 2.34.

אברהם בכר: היום הם הגדילו אותו ל2.49.

אברהם פורז: אתה לא צריך לשכנע אותי.

אברהם פורז: אני מבין שאם יש יצרנים גדולים בעולם שבאה אליהם מדינה ואומרת להם לעשות שיפור טכנולוגי, אז הם ישקיעו מיליונים בשביל לשפר.

אברהם פורז: לא מדובר על התעשייה שלנו בארץ, כי היא לא מסוגלת לעשות את זה.

אברהם פורז: אתם בסך הכל יכולים לקנות מדחסים יותר טובים שהם מייצרים.

אברהם בכר: נכון.

אברהם בכר: ההמלצה הבסיסית שלנו היא להצמד לתחיקה של האיחוד האירופי.

אברהם בכר: האיחוד האירופי קובל על הדבר הזה.

אדי בית הזבדי: אני רוצה להציג שני נתונים על מזגני חלון שמייצרת פה אותה חברה.

אדי בית הזבדי: הCOP של מזגן חלון אחד הוא 1.79, והCOP של מזגן חלון אחר הוא 3.

אדי בית הזבדי: השאלה היא אם באמת אין את הטכנולוגיה.

אברהם פורז: יכול להיות שהמדחס החסכוני יותר הוא הרבה יותר יקר.

אברהם פורז: יכול להיות שאתה יכול להגיע לרמה שתחסוך 5% מצריכת החשמל, אבל כנגד זה זה ייקר לך את המכשיר שהוא לא יהיה בר תחרות.

אברהם פורז: זה כמו במכונית.

אברהם פורז: האם הדבר היחיד שמעניין אותך כשאתה קונה מכונית הוא שהיא חסכונית, או אתה מתעניין באמינות, בנוחות, במחיר?

אברהם פורז: חיסכון זה לא הדבר היחיד.

אדי בית הזבדי: אנחנו לא רוצים משהו בשמיים, אנחנו בסך הכל רוצים 2.4, כאשר אנחנו מוכנים לדחות את זה עד 2004.

אברהם פורז: האם לגבי מזגני חלון 2.4 מקובל על כולם?

אברהם בכר: לא.

אברהם פורז: מה שאתם מייצרים היום הוא לא 2.4?

אברהם בכר: לא.

אברהם פורז: כמה?

אברהם בכר: בין 1.8 ל-2.2.

אברהם פורז: מה, אני אתן לכם עוד 4 שנים כדי שתעשו מזגן חלון בלי שום רף תחתון?

סימה סלע: תקופה של שנה להתארגנות.

אברהם בכר: שנה זה לא מספיק.

אברהם פורז: כדי שהוא יגיע להספק הזה הוא כנראה צריך לעשות UPGRADE של המדחסים שהוא קונה, נכון?

אברהם בכר: לא רק.

אורי הדר: היעילות נקבעת על ידי המדחס ועל ידי מחליפי חום.

אורי הדר: ברגע שאתה רוצה יעילות יותר גדולה, זה אומר מחליפי חום יותר גדולים.

אורי הדר: מזגני חלון הם מטבעם צריכים להיות יותר זולים, כי זה הולך לאנשים פשוטים.

אברהם פורז: בכמה 2.4 יותר טוב מ-2.6 מבחינת הקירור?

אורי הדר: זה לא משנה את התפוקה, זה משפר את היעילות.

יהושע קפלן: הוא צורך יותר חשמל בשביל לתת את אותה כמות.

אברהם פורז: מה החיסכון בחשמל בין 2.4 ל-2.6?

אדי בית הזבדי: 10% בהוצאות שלך על אנרגיה בחשמל.

אברהם פורז: זה נכון מה שאתה אומר, אבל זה מייקר את מחיר המזגן.

אברהם פורז: נכון שלמשק הלאומי זה חוסך אנרגיה, אבל זה לא חזות הכל.

אברהם פורז: חסכון זה לא שיקול יחיד לקניית מכונית.

אדי בית הזבדי: אותו אדם שכביכול דואגים לו שהוא לא יכול לרכוש מזגן יקר והוא רוכש מזגן חלון, ישלם את המחיר של ההפרש הזה תוך פחות משנה.

אברהם בכר: מאיפה אתה מביא את הנתון?

אדי בית הזבדי: אם הוא לוקח מזגן של 1.9 במקום 2.4, הוא משלם את ההפרש תוך פחות משנה.

חזקיה ישראל: אבל אתה יוצא מ-2.4 שלא קיים.

אדי בית הזבדי: למה לא קיים?

אדי בית הזבדי: אתה רוצה שאני אקריא לך כמה קיימים פה?

אברהם בכר: אנחנו לא אומרים שאין כאלה, אנחנו אומרים שככלל.

אברהם בכר: .

אדי בית הזבדי: 30% ממזגני החלון הם כאלה.

אברהם פורז: בהנחה שהייתם רוצים ליישר קו עם מה שהם מבקשים, זה היה מחייב אתכם להגדיל את מה שאנחנו קוראים רדיאטור?

אורי הדר: גודל המזגן.

אברהם פורז: גודל המזגן זה באורך שלו, לא במסגרת.

אברהם פורז: זה מייקר אותו?

אורי הדר: בטח שזה מייקר אותו.

אברהם פורז: בכמה זה מייקר אותו?

אברהם בכר: לגבי מזגני החלון זה לא עניין של ייקור, זה עניין שלא נעשה אותם.

אברהם בכר: כל שוק מזגני החלון בארץ זה משהו בסביבות ה-8%.

אברהם בכר: חברות יפסיקו להתעסק עם זה.

אברהם בכר: אנחנו פשוט נצא מהתחום הזה.

אברהם בכר: אנשים יצטרכו לקנות מזגנים מפוצלים.

אברהם פורז: או שיקנו כאלה מייבוא.

אברהם בכר: גם בייבוא הנושא של 2.4 הוא מאוד בעייתי.

אברהם פורז: בואו נעזוב לרגע את מזגני החלון, אני כבר הבנתי את הבעייתיות.

אברהם פורז: מה לגבי המפוצלים?

אברהם בכר: לגבי המפוצלים אנחנו מקבלים את ה-2.6, למרות שזאת קפיצה גדולה מאוד.

אברהם פורז: מה אתם אומרים על 3?

אברהם בכר: 3 זאת משימה בלתי אפשרית.

אברהם פורז: אבל זה יהיה לכם רק ב-2004.

אברהם בכר: אנחנו לא מכירים את הטכנולוגיה שתהיה ב-2004.

אברהם בכר: קשה מאוד לנבא.

אברהם פורז: האם יש היום בעולם מזגנים מפוצלים שעובדים על 3?

אדי בית הזבדי: יש במדינת ישראל מזגנים שעובדים על 3.

אברהם בכר: בודדים.

אברהם בכר: להערכתי, בתחום של מזגני חלון ובתחום של מזגנים מפוצלים צריך להיצמד לאירופה.

אברהם פורז: מה היום היחס בין מפוצלים למזגני חלון במכירות?

אברהם בכר: 8% זה חלון, כאשר כל היתר זה מפוצלים.

אדי בית הזבדי: בשנה שעברה נמכרו כ-160 אלף מזגנים.

אדי בית הזבדי: התוספת הזאת של 160 אלף מזגנים מוסיפה בערך 5 מיליון קילוואט שעה לצריכת החשמל שלנו.

אברהם פורז: מאחר שמזגני החלון הם כמות קטנה, שכנראה גם הולכת ונעלמת, אני מציע שנדחה את התחולה של הגזרות לגביהם ל-1 בינואר 2004.

אברהם פורז: זה נותן לכם כמה שנים טובות להתארגן.

אברהם פורז: לגבי כל היתר, אני מבין שאין מחלוקת, אתם מסכימים.

אברהם בכר: זה בלתי אפשרי.

אברהם פורז: אז נדחה לכם את זה בשנה כך שזה יהיה ב-1 בינואר 2002.

אדי בית הזבדי: אני מציע שזה יהיה לקראת הקיץ הבא.

אברהם פורז: עד יולי שנה הבאה לא תהיו מוכנים?

אברהם בכר: שינויים בסידרי גודל כאלה בתחיקה העולמית הם משנתיים עד שלוש.

אברהם פורז: אוקיי, השתכנעתי.

אברהם פורז: נעשה את זה ב-1 בינואר 2002.

אברהם פורז: בסך הכל מדובר על קצת יותר צריכת אנרגיה.

אתי בנדלר: עד איזה תקופה יהיה בפיסקה 1?

אברהם פורז: זה נשאר.

אברהם פורז: לגבי המזגנים המפוצלים בפיסקה 2 צריך לכתוב במקום 1 בינואר 2001 1 בינואר 2002.

אברהם פורז: את התחולה לגבי מזגני החלון נדחה עד 1 בינואר 2004.

יהושע קפלן: תכתוב למעט במקום לרבות.

אתי בנדלר: ולגבי מזגני החלון זה יהיה 3 או 2.4?

אברהם פורז: לגבי מזגני חלון, אחרי 1 בינואר 2004 יהיה 2.6, ולגבי מפוצלים 3.

אברהם בכר: מר פורז, לא נוכל לעמוד בזה.

זאב בוים: יכול להיות שלא תצטרכו לעמוד בזה, ויכול להיות שעוד יצטרכו יותר מ-3, כי עם התחממות כדור הארץ לך תדע מה תהיה הדרישה.

אברהם פורז: רבותי, התקנות האלה הן לא תורה מסיני, הן לא קדושות.

אברהם פורז: אם תוך שנה, שנה וחצי מהיום תראו שאתם לא עומדים בזה, תפנו ותבקשו לשנות.

אברהם פורז: תערבו את משרד התמ"ס בעניין הזה.

אברהם פורז: זה נכון שזאת לא התעשייה הכי מפוארת של ישראל, אבל אין סיבה לפגוע בתעשייה המקומית שמייצרת את זה היום.

אורי הדר: אנחנו הולכים להיות מספר 1 בעולם בדרישות עם 3 COP.

אורי הדר: בואו עוד שנתיים נתכנס ונחליט.

זאב בוים: אם תהיה בעיה אפשר יהיה להתכנס.

אברהם פורז: אנחנו כרגע נאשר את זה לשנת 2004.

אברהם פורז: אם יסתבר במהלך השנה הנוכחית שיש לכם בעיה עם זה, או שאתם צופים בעיה, תחזרו אלינו ואנחנו נשנה אם צריך.

אברהם פורז: אנחנו חייבים להפעיל עליכם קצת לחץ כדי שתנסו לעשות UPGRADE של המוצר.

אברהם בכר: אבל לעמוד בתקנה של 3 זה דבר מאוד קשה.

אברהם פורז: אבל זה בעוד 3 שנים וחצי.

אברהם בכר: כן, אבל הטכנולוגיות האלה לא משתנות בקצב של 3 שנים, הן משתנות בקצבים גדולים יותר.

אברהם בכר: האמריקנים שינו את התקנות 1 ל-10 שנים, האירופאים מדברים על 1 ל-7 שנים.

אברהם פורז: אתם במהלך השנה הקרובה תבדקו את זה.

אברהם פורז: אם יסתבר לכם שאין אפשרות לעמוד בזה, תבקשו דיון נוסף בוועדה, אנחנו נזמן את השר ואם יהיה צורך נשנה.

אברהם בכר: אולי אפשר לקבוע ציון דרך כדי שמשרד התשתיות והתעשיינים ישבו ביחד ויבדקו את המצב?

אברהם פורז: תיזמו בעוד שנה דיון בוועדה כדי לספר לנו איך התקדמתם במהלך השנה.

אברהם פורז: תראה, אנחנו חייבים להפעיל עליכם קצת לחץ, כדי שאתם בכל זאת תנסו לעשות שידרוג של המוצר לכיוון של חיסכון באנרגיה.

אדי בית הזבדי: אנחנו מדברים על העניין הזה לפחות 6 שנים, ועובדה שאת הUPGRADING הם לא עשו.

אדי בית הזבדי: המספרים האלה מונחים בפניהם 6 שנים לפחות.

אברהם פורז: תגיד לי, מזגן שאתה לא מנקה את הפילטר שלו.

אברהם פורז: .

אורי הדר: הוא לוקח פחות חשמל ועושה פחות תפוקה.

אברהם פורז: אנשים לא מודעים.

אברהם פורז: אתם מדברים על כך שכשקריר לסגור את המזגן.

אברהם פורז: זה בסדר גמור, אבל כדאי גם להסביר לאנשים שהיה רצוי לנקות את הפילטר.

אדי בית הזבדי: עם אישור התקנה המשרד שלנו מתכוון לעשות איזו שהיא הסברה בנושא.

אורי הדר: אנחנו בתעשייה נותנים הצעות למוצרים עם רמות אנרגיה יותר גבוהות.

אורי הדר: הבעיה היא שהם יותר יקרים.

אורי הדר: מה שאני מצפה ממשרד האנרגיה זה שימצא דרך לגרום למודעות יותר גדולה.

אברהם פורז: כשקובעים רף אסור לשווק מוצר שלא עומד בתקנה.

אדי בית הזבדי: אנחנו לאחר אישור התקנה הולכים לצאת במסע פירסום גדול לכל הנושא של איך לרכוש את המוצר הזה.

אדי בית הזבדי: אני רוצה להסב את תשומת ליבך לגבי הנושא של סימון אנרגטי.

אדי בית הזבדי: אני מבין שלגבי זה אין שום בעיה.

אברהם בכר: יש בעיה עם ה-3.

אברהם בכר: אני מציע 2.8.

אברהם פורז: את סעיף ההגדרות עברנו.

אברהם פורז: עם תקנה 3 יש בעיה?

סימה סלע: בהגדרת מזגן צריך לכתוב: "כהגדרתו בתקן, ושמועד יצורו היה לאחר 1 בינואר".

אתי בנדלר: היא מדברת על מזגן שיוצר אחרי תאריך מסויים.

אדי בית הזבדי: היא מתכוונת למשומש.

אתי בנדלר: לא צריך להוסיף "ושמועד יצורו היה לאחר 1 בינואר".

אתי בנדלר: בתקנה 3 נוסיף: "לא יוצג מזגן חדש".

אברהם פורז: לגבי תקנה 4 יש בעיה?

אתי בנדלר: תחולתן של התקנות 30 ימים מיום פירסומן?

אתי בנדלר: בעוד 30 ימים פלוס 10 ימים התוויות יהיו בהתאם לתקנה 4.

אתי בנדלר: יש מזגנים שנמצאים היום בחנויות שהתוויות שלהן לא עומדות בדרישה הזאת.

אברהם פורז: מיום תחילת התקנות היצרן או הייבואן לא יוציא לשוק אלא אם יש לו את התווית החדשה.

אתי בנדלר: זה לא תואם את מה שאמרו בתקנות.

אברהם פורז: הכוונה שלנו היא שמזגנים שיוצאים מהמפעל יעמדו בחובת הסימון הזאת.

אברהם פורז: אני מוכן שהכל יתחיל מ-1 בינואר 2001.

אתי בנדלר: מדוע לא יהיה הסימון הזה על כל מזגן שנמכר?

יהושע קפלן: היום מזגן חייב להיות מסומן.

יהושע קפלן: מה שעשו כאן זה להכניס לתקנה מה שכבר קיים.

אברהם פורז: במקום שכתוב "לא יוצג מזגן" נוסיף את המילים: "ולא יימכר".

אברהם פורז: תודה רבה.